ढोल- नगाड़े पर जमकर किया डांस, अनोखे अंदाज में किया ट्रेलर रिलीज
Vicky Kaushal's Upcoming Movie Zara Hatke Zara Bachke Trailer Launch Video - सारा अली खान और विक्की कौशल की फिल्म 'जरा हटके जरा बचके' का ट्रेलर रिलीज हो चुका है
सारा अली खान और विक्की कौशल की फिल्म 'जरा हटके जरा बचके' का ट्रेलर रिलीज हो चुका है। इसी बीच मुंबई में फिल्म का ट्रेलर लॉन्च रखा गया, जिसमें दोनों सितारों ने अलग अंदाज में एंट्री ली। सारा ऑटो रिक्शा में बैठकर विक्की के साथ फिल्म के ट्रेलर लॉन्च पर पहुंची हैं। इसी से जुड़ा एक वीडियो सोशल मीडिया पर सामने आया है।
ढोल- नगाड़े पर जमकर थिरके सारा-विक्की
इवेंट में सारा यलो साड़ी में नजर आईं, वही विक्की कौशल डेनिम लुक में काफी हैंडसम लगे। इस दौरान विक्की ने काला चश्मा लगाकर ढोल पर खूब भांगड़ा किया। तो वहीं सारा ने भी उनका साथ जमकर ठुमके लगाए। बता दें, सारा- विक्की 'जरा हट के जरा बचके' में पहली बार एक साथ नजर आएंगे। दोनों की जोड़ी को सोशल मीडिया पर फैंस खूब पसंद कर रहे हैं।
2 जून को रिलीज होगी फिल्म
लक्ष्मण उतेकर के निर्देशन में बनी यह रोमांटिक ड्रामा फिल्म 2 जून को सिनेमाघरों में रिलीज होगी। इस दिनेश विजन ने प्रोड्यूस किया है। फिल्म में सारा, विक्की पति-पत्नी के किरदार में नजर आ रहे हैं। जो सबके सामने दिखाते हैं कि एक दूसरे से नफरत करते हैं, लेकिन असल में दोनों चोरी- छिपे एक दूसरे से प्यार करते हैं।
इस ट्रेलर में शादी से लेकर तलाक तक कई ट्विस्ट देखने को मिले। कुल मिलाकर यह फिल्म रोमांटिक, कॉमेडी, फैमिली, शादी, तलाक और ड्रामे से भरपूर है।